Sad!

Sad! הוא סינגל של הראפר האמריקאי XXXTentacion, מתוך אלבום האולפן השני שלו, ?. השיר יצא לאור ב-2 במרץ 2018 כסינגל המוביל מתוך האלבום.<ref></ref> הרצועה הופקה על ידי ג'ון קנינגהם ונכתבה על ידי XXXTentacion.<ref></ref><ref></ref> השיר הגיע בשיאו למקום הראשון במצעד הבילבורד הוט 100, לאחר מותו של אונפרוי ב-18 ביוני 2018.<ref name="numberone"></ref>

וידאו קליפ לשיר יצא לאור ב-28 ביוני 2018, לאחר מותו של XXXTentacion, בערוץ היוטיוב שלו.<ref></ref>

==רקע==
XXXTentacion החל לעבוד עם המפיק ג'ון קנינגהם על השיר בינואר 2018, לאחר שתצוגה מקדימה של שיר אקוסטי הועלתה לעמוד האינסטגרם של X, בו נראה קנינגהם מנגן בגיטרה בזמן ש-X שר.<ref></ref> ב-11 בינואר 2018 העלה X לערוץ היוטיוב שלו סרטון גיימינג בו הוא מציג את משחק הווידאו הפופולרי, PUBG: Battlegrounds.<ref></ref> הפתיחה לסרטון הייתה תצוגה מקדימה של השיר. מאוחר יותר, הציג X את השיר מחדש כעבור חודש בפתיחה של סרטון נוסף ב-4 בפברואר 2018,<ref></ref> לאחר ספקולציות ששמו של השיר הוא "SAD n Low", בעקבות כמות רבה של קטעים מהשיר שהועלו ליוטיוב. X הציג את השיר פעם נוספת בסרטון יוטיוב לפני צאתו הרשמית כעבור כמה ימים.<ref></ref>

==הוצאה וקבלה==
ב-1 במרץ 2018 הודיע X שהוא מוציא שני שירים מאלבומו הקרוב ?, באומרו באינסטגרם: "[אני] מוציא שני שירים מהאלבום שלי הערב בשעה 12:00 בבוקר, שמעו אותם יותר פעמים ממה שאתם יכולים לספור".<ref></ref> השיר יצא ב-2 במרץ 2018 בספוטיפיי, דיזר, אפל מיוזיק וטיידל לצד "Changes".<ref></ref>

מגזין HotNewHipHop השווה את השיר לסינגלים באלבום הבכורה של X, 17, עקב אסתטיקת האימו היפ הופ שלו, באומרו: "שוב, הצעיר מפלורידה מסתובב לטריטוריה של אימו - עם לולאת מיתרי לו-פיי וכלי הקשה פריכים, הבלדה המלודית מציגה את אוזנו של X למנגינה".<ref></ref> מגזין XXL ציין כיצד ה"אינסטרומנטל האופטימי" שונה ממילים שהראו את XXX "נאבק בדיכאון והתאבדות על מאהבת לשעבר".<ref></ref> Rap-Up גם הצביע על "מנגינות האימו" שהקיפו את השיר, שעסק במחשבות אובדניות על רומנטיקה לא טובה.<ref></ref>

ב-10 במאי 2018 דיווח מגזין הבילבורד כי השיר הוסר מהפלייליסטים של ספוטיפיי, בעקבות עדכון המדיניות שלהם לגבי התנהלות ותוכן המפיץ שנאה. שישה ימים לאחר הסרת השיר מהפלייליסט, לשיר היו 17% פחות השמעות ליום בממוצע בארצות הברית.<ref></ref>

==הצלחה מסחרית==
בארצות הברית, השיר הגיע לראשונה למקום ה-17 במצעד הבילבורד הוט 100, בשבוע שמתחיל ב-12 במרץ 2018, והפך לשיר של XXXTentacion שהגיע למקום הגבוה ביותר בעת כניסתו למצעד, וצבר 66 מיליון השמעות בסטרימינג בתוך 12 יום.<ref></ref> בהמשך, השיר עלה למקום השביעי והיה לשירו הראשון של XXXTentacion בעשירייה הפותחת במצעד.

בבריטניה, השיר הגיע למקום ה-33 במהלך אמצע השבוע,<ref></ref><ref></ref> והפך לשיר של XXXTentacion שהגיע למיקום הגבוה ביותר במצעד, כשאחריו "Jocelyn Flores" שהגיע למקום ה-39 והיה לשירו הראשון ב-40 הראשונים במצעד.<ref></ref><ref></ref> בסופו של דבר, השיר היגע לראשונה למקום ה-26 במצעד והפך לשירו הראשון ב-30 הראשונים.<ref></ref> השיר הגיע לעשירייה הפותחת בשוודיה,<ref name="Sweden"></ref> אוסטרליה וניו זילנד,<ref name="New Zealand"></ref> ל-20 הראשונים באירלנד,<ref name="Ireland"></ref> ול-40 הראשונים בנורווגיה.<ref name="Norway"></ref>

ב-19 ביוני 2018, יום לאחר מותו של XXXTentacion, השיר צבר 10.4 מיליון השמעות בספוטיפיי, ושבר את שיא ההשמעות ליום אחד בפלטפורמה.<ref></ref> בעקבות מותו, השיר הגיע למקום הראשון במצעד הבילבורד הוט 100, בשבוע של 25 ביוני 2018, תוך שזינק מהמקום ה-52.<ref name="numberone" /> השיר הפך לשיר הראשון שהגיע למקום הראשון במצעד לאחר מותו של האמן המוביל, מאז "Mo Money Mo Problems" של הנוטוריוס בי. איי. ג'י. בשנת 1997, והאמן השמיני שעמד בראש המצעד לאחר מותו סך הכל.<ref name="numberone" />

==וידאו קליפ==
הווידאו קליפ לשיר הוקרן בבכורה יום לאחר האזכרה שלו במרכז BB&T ב-28 ביוני 2018. הקליפ נכתב ו"בוים אמנותית" על ידי אונפרוי עצמו ובוים על ידי JMP. בקליפ, X מבוגר יותר משתתף בהלוויית האני הצעיר שלו. כאשר X מתקרב לארון הקבורה כדי להסתכל על האני הצעיר שלו, X הצעיר שב לפתע לחיים. השניים מתחילים להילחם בכנסייה ומחוצה לסמטה. לפני, במהלך ולאחר הקרב, דמות אפלה מדברת אל X, שואלת שאלות שונות ודוגלת בדרך חשיבה שבמרכזה אהבה ולא שנאה. X מביס את האני הצעיר שלו ומשאיר אותו שוכב על האדמה במיקום לבן לחלוטין. הקליפ מסתיים במילים "LONG LIVE PRINCE X". נכון לאפריל 2021, לקליפ למעלה ממיליארד צפיות ביוטיוב.<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! בלגיה (BEA)
| פלטינה
| 40,000
|-
! ברזיל (Pro-Música Brasil)
| פלטינה ×2
| 80,000
|-
! קנדה (Music Canada)
| פלטינה ×3
| 240,000
|-
! דנמרק (IFPI Denmark)
| פלטינה ×2
| 180,000
|-
! צרפת (SNEP)
| יהלום
| 333,333
|-
! איטליה (FIMI)
| פלטינה
| 50,000
|-
! מקסיקו (AMPROFON)
| פלטינה
| 60,000
|-
! ניו זילנד (RMNZ)
| פלטינה
| 30,000
|-
! נורווגיה (IFPI Norway)
| פלטינה ×2
| 120,000
|-
! פולין (ZPAV)
| פלטינה ×3
| 60,000
|-
! פורטוגל (AFP)
| פלטינה ×2
| 20,000
|-
! ספרד (PROMUSICAE)
| זהב
| 20,000
|-
! שוודיה (GLF)
| פלטינה ×2
| 16,000,000
|-
! בריטניה (BPI)
| פלטינה
| 600,000
|-
! ארצות הברית (RIAA)
| פלטינה ×9
| 9,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי XXXTentacion
קטגוריה:שירים באנגלית
קטגוריה:שירים על התאבדות
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי יהלום בארצות הברית
קטגוריה:שירי יהלום בצרפת